Okresná prokuratúra Dunajská Streda 
Nám. sv. Štefana 1, 929 21 Dunajská Streda 1 	

Sp. zn. : 2 Pv 573/13/2201	Dunajská Streda, 18.3.2014
EEČ : 2-16-86-2014

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno a Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Dunajská Streda
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
dňa 22. apríla 2013 v presne nezistenom čase v nočných hodinách v obci XXXXX, z farmy XXXXX XXXXX, a.s., XXXXX okres XXXXX, ktorá farma je riadne oplotená, odcudzil 2 kusy odstavčiat vo váhe 30 kg, v celkovej hodnote 130,- Eur a to takým spôsobom, že preliezol oplotenie zadnej časti farmy, a na zadnej časti budovy maštale, ktorá sa nazýva batéria, presne nezisteným predmetom vypáčil okno, cez ktoré sa dostal do objektu, odkiaľ následne odcudzil odstavčatá, ďalej dňa 23. 05. 2013 v presne nezistenom čase v nočných hodinách opätovne prišiel na farmu „XXXXX XXXXX, a.s., ul. XXXXX okres XXXXX a zo zadnej časti presne nezisteným spôsobom odrezal zámok zo železnej brány, tak sa dostal na farmu, následne prešiel k budove zv. batéria, kde tiež odrezal zámok zo železnej brány objektu, odkiaľ odcudzil 10 kusov odstavčiat v celkovej hodnote 650,- Eur, čím spôsobil pre XXXXX, ul.  XXXXXkres XXXXX, IČOP: XXXXX celkovú škodu vo výške 780,- Eur. 	

Podľa §216 odsek 2 Trestného poriadku je určená obvinenému skúšobná doba v trvaní 24 mesiacov.
Z priloženého spisového materiálu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
Vykonaným skráteným vyšetrovaním bolo preukázané, že obvinený sa dopustil prečinu krádeže podľa § 212 ods. 2 písm. a) Tr. zák. na tom skutkovom základe, ako je  to uvedené vo výrokovej časti tohto uznesenia.

     	Obv. XXXXX sa k spáchaniu skutku priznal a svoje konanie oľutoval. Zároveň súhlasil, aby prokurátor podľa § 216 Tr. por. voči nemu vedené trestné stíhanie podmienečne zastavil.

Zástupca poškodenej strany XXXXX vo svojej výpovedi opísal spôsob spáchania skutku, ako aj vzniknuté škody.

Ohľadom škody spôsobenej trestným činom bola dňa 04.03.2014 prostredníctvom probačnej a mediačnej úradníčky Okresného súdu XXXXX uzavretá dohoda o náhrade škody medzi poškodenou spoločnosťou XXXXX XXXXX, a.s., XXXXX XXXXX a obvineným XXXXX podľa ktorej sa obvinený zaväzuje nahradiť poškodenej spoločnosti škodu vo výške 780,- Eur formou 8 splátok a to 7 splátok po 100,- € a 1 splátku vo výške 80,- € počnúc mesiacom marec 2014 a končiac mesiacom október 2014.

Obvinený nie je z miesta trvalého bydliska bližšie charakterizovaný.

Z odpisu z registra trestov zo dňa 12.07.2013 vyplýva, že obvinený doteraz nebol súdne trestaný.

Z výpisu Ústrednej evidencie priestupkov MV SR zo dňa 24.09.2013 vyplýva, že správny orgán voči obvinenému neuskutočnil priestupkové konanie a ani neeviduje žiadny návrh na prejednanie priestupku.
 
     	Po preskúmaní vyšetrovacieho spisu som dospel k záveru, že u obvineného sú splnené podmienky na postup podľa § 216 ods. 1 Tr. por., pretože obvinený s takýmto postupom súhlasil, k spáchaniu trestného činu sa priznal, došlo k uzavretiu dohody o náhrade škody, pričom ide o prečin, kde horná hranica trestnej sadzby odňatia slobody nepresahuje päť rokov.

     	Vzhľadom na vyššie uvedené skutočnosti, osobu obvineného, s prihliadnutím na jeho doterajší život a okolnosti prípadu, som rozhodol tak, ako je to uvedené vo výrokovej časti tohto uznesenia, pretože takéto rozhodnutie je možné považovať za dostačujúce.

     	Zároveň som podľa § 216 ods. 2 Tr. por. určil obvinenému skúšobnú dobu na 2 roky. Po uplynutí skúšobnej doby, ak obvinený povedie v jej priebehu riadny život, bude rozhodnuté o jeho osvedčení sa v skúšobnej dobe podľa § 217 Tr. por., v opačnom prípade bude v trestnom stíhaní pokračované.
   
  	Ak do dvoch rokov od uplynutia skúšobnej doby nebude urobené rozhodnutie podľa § 217 ods. 1 Tr. por. bez zavinenia obvineného, bude sa mať za to, že sa osvedčil.

Poučenie:
Proti tomuto uzneseniu je prípustná sťažnosť, ktorú je možné podať 
                            na Krajskú prokuratúru v Trnave do troch dní od jeho doručenia
                            cestou podpísanej prokuratúry. 
                            Sťažnosť má odkladný účinok.

JUDr. Viktor Kubala
prokurátor